
Martfű Város Polgármesterétől

T Á J É K O Z T A T Ó

A Képviselő-testület két ülése közötti eseményekről, a tett intézkedésekről

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

I.

A megjelent fontosabb jogszabályok:
74/2011.(V.2.) Korm. rendelet 
A lakáscélú állami támogatásokról szóló 12/2001.(I.31.)             





Korm. rendelet módosításáról

2011. évi XLIX. törvény 
Az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet és az anyakönyvi eljárásról szóló 2010. évi I. törvény módosításáról.
2011. évi L. törvény 
A közterület rendjének fenntartása érdekében szükséges egyes törvények módosításáról. 

1156/2011.(V.20.) Korm. határozat 
A közigazgatási hatósági eljárás és szolgáltatás általános szabályairól szóló 2004. évi CXL. törvény 2011. évi felülvizsgálatával kapcsolatos feladatokról.

2011. évi LII. törvény 
A kormánytisztviselők jogállásáról szóló 2010. évi LVIII. törvény módosításáról, valamint a köztisztviselők jogállásáról szóló 1992. évi XXIII. törvény módosításáról.

26/2011.(V.27.) NEFMI rendelet
A kerettantervek kiadásának és jóváhagyásának rendjéről, valamint egyes oktatási jogszabályok módosításáról szóló 17/2004.(V.20.) OM rendelet módosításáról.

2011. évi LIII. törvény 
A települési önkormányzatok többcélú kistérségi társulásáról szóló 2004. évi CVII. törvény módosításáról.

17/2011.(VI.1.) KIM rendelet
Az anyakönyvekről, a házasságkötési eljárásról és a névviselésről szóló 6/2003. (III.7.) BM rendelet módosításáról.

1192/2011.(VI.14.) Korm. határozat A közfoglalkoztatás új rendszerének kialakításával összefüggésben a kormányzati feladatok átalakításáról.

2011. évi LXIV. törvény 
A személyi jövedelemadóról szóló 1995. évi CXVII. törvény valamint az államháztartásról szóló 1992. évi XXXVIII. törvény és egyes kapcsolódó törvények módosításáról szóló 2006. évi LXV. törvény módosításáról. 

A testület két ülése között tett fontosabb intézkedések 
Április 19-én Cserkeszőlőben a REMONDIS KFT új vezetőségének bemutatására került sor, ahol Tóth András TESZ vezetője vett részt. 
Április 20-án látogatást tettünk Tiszatenyő Önkormányzatának vezetőinél a lehetséges együttműködési területek megbeszélése céljából.

Szintén ezen a napon megbeszélést folytattunk a HILSWERK Közhasznú Alapítvány vezetőinél a szociális foglalkoztatás és ellátás helyi fejlesztési lehetőségeiről.
Április 21-én a helyi vállalkozók fórumának rendezvénye keretében tájékoztató hangzott el az aktuális pályázati lehetőségekről.

Ugyanezen a napon látogatást tettünk a BUNGE ZRT. martfűi igazgatójánál, ahol az aktuális kérdéseket egyeztettük. 

Április 27-én Gonda Lajosné szaktanácsadó vett részt a Szolnoki Kistérség Többcélú Társulása Társulási Tanácsának ülésén. A napirendi pontok között szerepelt a 2010. évi költségvetési zárszámadás, valamint a 2010. évi összefoglaló ellenőrzési jelentés.

Április 29-én a TISZA CIPŐ ZÁRTKÖRŰEN MŰKÖDŐ RÉSZVÉNYTÁRSASÁG közgyűlésén vettem részt. A közgyűlésen a társaság 2010. évi beszámolójáról és annak jóváhagyásáról tárgyaltak, döntést hoztak a leányvállalatok, vegyesvállalatok alapításáról.

Szintén ezen a napon Szolnokon Rágyanszky István képviselő Szakképzési konferencián vett részt, ahol a szakképzési hozzájárulás felhasználásának, elszámolásának aktuális szabályairól volt szó.
Május 2-6-a között a szolnoki Erdei Iskolában tanulmányi kiránduláson vettek részt a 6-7. osztályos tanulók.
Május 3-án a Budapesten megrendezett Kamaszfesztiválon vettünk részt a Damjanich János Általános Iskola, Gimnázium, Szakképző Iskola és Kollégium tanáraival és diákjaival, ahol városunk elnyerte a „Kamaszbarát Önkormányzati” címet.
Szintén ezen a napon a Körös – Tisza Menti Önkormányzatok Hulladék-rekultivációs Társulásának ülésén a Szelevényi és az egykori Hunyadfalva-Kőteleki hulladékgazdálkodási rendszerhez tartozó települések szilárdhulladék-lerakóinak térségi szintű rekultivációs program keretében az első pályázati forduló lezárására, a pályázat második fordulójának tájékoztatására került sor. Az ülésen Baloghné Juhász Erzsébet vett részt.
Ugyanezen a napon az Öcsödi Hulladék-rekultivációs pályázattal kapcsolatos egyeztető tárgyaláson Baloghné Juhász Erzsébet vezetőtanácsos vett részt. 
Május 6-án a Szolnoki Kistérség Többcélú Társulása Társulási Tanácsának ülésére került sor. A főbb napirendi pontok között megtárgyalásra került „A szociális és gyermekjóléti alapszolgáltatások és – ellátások infrastrukturális  feltételeinek minőségi fejlesztése a Zagyva menti mikrotérségben” elnevezésű projekt megvalósításához kapcsolódó munkálatokat ellátó kivitelező kiválasztása.
Május 11-én került sor a Városi Művelődési Központ és Könyvtár műszaki átadására, melyen Baloghné Juhász Erzsébet vezető tanácsos vett részt. 
Május 12-én A Jász-Nagykun-Szolnok Megyei Védelmi Bizottság „A polgármester államigazgatási hatáskörben végezendő honvédelmi, polgári védelmi és katasztrófavédelmi feladatai” című rendezvényen Pápai János műszaki iroda munkatársa vett részt.

Szintén ezen a napon A Tiszazugi – LEADER Nonprofit Kft. tartotta városunkban az Észak-alföldi régió LEADER Helyi Akciócsoportjának régiós értekezletét. 
Ugyanezen a napon a Martfű Termál Hotel SPA-ban vettem részt a Vidékakadémia 4. rendezvényén.

Szintén ezen a napon Makó városban megrendezésre kerülő Urbanisztikai Társulás ülésén vett részt Honti Gyula főépítész és Baloghné Juhász Erzsébet vezető tanácsos.
Május 18-án Mezőhék Önkormányzatától meghívást kaptunk, a „Kihívás napja” című rendezvényükre, melyen a hivatal munkatársaival vettem részt. 
Május 20-án Máté Gizella képviselő az Agrár és Falusi Ifjúsági Körök Jász-Nagykun-Szolnok Megyei Egyesülete szervezésében Nemzetközi konferencián vett részt Szolnokon. 

Szintén ezen a napon a Megyei Önkormányzat által szervezett Tisza-konferencián az együttműködés lehetőségeit a környezet-, és árvízvédelmet vizsgálták, a turizmus és a vízi közlekedés területén, ahol Szekeres Mónika képviselő vett részt.

Május 21-én a Damjanich János Általános Iskola Gimnázium, Szakképző Iskola és Kollégium által szervezett Sámli bálon Balogh Edith címzetes főjegyző képviselte az önkormányzatot.
Május 24-én a Jász-Nagykun-Szolnok Szakképzés-szervezési Társulás ülésén a Szolnok Megyei Jogú Város Önkormányzata szakképző intézményeinek átszervezéséről, valamint a 2011. 03. 01-jei Társulás Tanács-ülés óta eltelt időszak legfontosabb eseményeiről tárgyaltak. Az ülésen Rágyanszky István képviselte az önkormányzatot. 
Május 25-én a Szolnoki Kistérség Többcélú Társulása Társulási Tanácsának ülésén a napirendi pontok között megtárgyalásra került a Magyar Önkormányzatok Szövetségének célja, feladatai és a mezőgazdasági foglalkoztatási lehetőségek, továbbá ezen az ülésen került elfogadásra az Emergency Service Kft. 2010. évi beszámolója.  Az ülésen címzetes főjegyző asszonnyal vettem részt. 
Május 26-án a martfűi TERMAL SPA bővítés alapkő letételi ünnepségén vettem részt. 

Május 28-án a Fogyasztóvédelmi Felügyelőséggel közös ellenőrzést végeztünk a helyi vendéglátó egységekben.

Május 28-29-én az Ukrajnai Perechin város meghívására részt vettünk a település ünnepségén és aláírtuk a testvérvárosi együttműködési megállapodást. 

Május 29-én a városi gyermeknap rendezvényére került sor. 
Május 30-án egyeztetést tartottunk a Triatlon Utánpótlás Olimpia Döntő Martfű városában történő szervezésével kapcsolatos feladatokról.
Szintén ezen a napon a Német-Magyar Ipari és Kereskedelmi Kamara 2011. május 30. és június 1. közötti szakmai rendezvénysorozatán Pápai János képviselő vett részt, ahol az épületek energiahatékonyságáról volt szó.
Június 1-jén a Megyei Ünnepi Könyvhét városunkban  rendezett megnyitóján vettem részt, ahol Kovács Sándor Úr a Megyei Közgyűlés elnöke mondott köszöntő beszédet. 

Június 3-án a Városi Művelődési Központban megtartott Pedagógus Napi ünnepi megemlékezésen vettem részt, ahol pedagógusok kitüntetésére került sor.
Az ünnepségen a martfűi nevelési-oktatási intézményekben dolgozó, aktív és a nyugállományú szakemberek vettek részt. 
Szintén ezen a napon az Ivóvízminőség-javító Önkormányzati Társulás tartotta ülését. 

Ugyanezen a napon a Tisza Cipőgyár Horgászegyesülete 60. évfordulója alkalmából tartott megemlékezésen vettem részt.  

Szintén ezen a napon helyszíni bejárást tartottunk a Lenin út, Május 1. út felújítását előkészítő eljárás keretében. 
Június 6-án a martfűi Hallássérült Klub rendezvényén vettem részt, melyet „A Hallássérültek Napja” alkalmából országos találkozó keretében rendezett. 

Június 15-én a MANAP Iparági Egyesület közgyűlésén vettem részt. A napirendi pontok között szerepelt a közgyűlési tisztségviselők megválasztása, az egyesület csatlakozása a megújuló energia platformhoz és az EPIA-hoz, az egyesület tagdíj emelése, a 2011-es tagdíj megfizetésének szabályai és a tagsági viszonyok szabályozása.

Június 16-án a Magyar Közút Nonprofit Zrt. Jász-Nagykun-Szolnok Megyei Igazgatósága felülvizsgálta az 1. sz. melléklet szerinti országos alsóbbrendű úthálózat forgalmi rendjét, melyen Pápai János vett részt.
Szintén ezen a napon a Szolnok-Martfű Kerékpárút Rákóczifalva-Rákócziújfalu-Martfűi szakaszának megvalósítása KÖZOP-3.2-0/6-08-2008-0004 Projektnyitó rendezvényére és sajtótájékoztatójára került sor a városházán, melyen a munkaterületet átadtam a SWITELSKY Magyarország Kft. főépítés-vezetőjének. 
Június 17-én a Martfűi Labdarúgó Sportegyesület éremátadó, évadzáró értekezletén vettem részt.
Június 19-20-án az Alpolgármesterrel, az Egészségügyi és Szociális Bizottság Elnökével és a Jegyzővel együtt látogattuk meg az Ausztriai Salzburg környéki, a HILSWERK által működtetett intézményeket (idősek gondozóháza, idősek otthona, nappali ellátó intézmény és védett műhely).
Június 19-én a martfűi Szt. Tamás-templomban rendezett hangversenyen az önkormányzat képviseletében Tarjányiné Tasnádi Edit képviselő vett részt. 
Június 20-án a Damjanich János Általános Iskola, Gimnázium, Szakképző Iskola és Kollégium alapfokú tagintézményében nevelőtestületi tanévzáró értekezleten vett rész Herczegné Horváth Eszter, ahol ismertette az oktatási intézmény különválásából adódó nevelőtestületi feladatokat.
Tájékoztatta a nevelőtestületet a létrehozandó két oktatási intézmény igazgatói állására kiírt pályázatra beérkező anyag véleményeztetési eljárásáról.

Június 21-én Berettyóújfalu Város Polgármesteri Hivatalában a Bihari Energia-beszerzési Önkormányzati Társulás keretében lefolytatott, „Földgázkereskedő kiválasztása a 2011-12 gázévre” tárgyú közbeszerzési eljárás nyertesével, a GDF SUEZ Zrt-vel a aláírtam szerződést.

Június 22-én az „Alföld Szíve” Térségi Turisztikai Egyesület alakuló közgyűlésén vettem részt, ahol elfogadtuk az alapszabályokat, megválasztottuk a tisztségviselőket és megállapítottuk a 2011. évi tagdíjat. 
Szintén ezen a napon Herczegné Horváth Eszterrel vettem részt Rákóczifalván a Területi Szociális Bizottság ülésén. 
A két ülés közötti időszakban végzett bizottsági tevékenységről

Egészségügyi és Szociális Bizottság 

Április 26-ai ülésén az alábbi napirendi pontok tárgyalására került sor.
· Előterjesztés orvosi körzetek megállapításáról. 

· Előterjesztés a Szolnoki Kistérség Többcélú Társulása Társulási megállapodásának módosításáról. 
· Tájékoztató városunk egészségügyi ellátásának helyzetéről.

Döntést hozott átruházott hatáskörben.
Május 3-ai ülésén döntést hozott átruházott hatáskörben.
Május 31-ei ülésén döntést hozott átruházott hatáskörben.
Június 1-jei ülésén döntést hozott átruházott hatáskörben.
Június 15-ei ülésén döntést hozott átruházott hatáskörben.
Pénzügyi, Ügyrendi és Városfejlesztési Bizottsága 

Városfejlesztési, Környezetvédelmi és Turisztikai Albizottság 

Május 17-ei ülésén előterjesztést fogadott el az önkormányzati létszám gazdálkodásának áttekintéséről. 
Az átruházott hatáskörben hozott döntések a jegyzőkönyvvezetőnél bármikor megtekinthetők. 

Kérem tájékoztatóm tudomásul vételét. 

Martfű, 2011. június 21.
                                                                                            Dr. Kiss Edit 

                                                                                           polgármester 

A tájékoztatót látta: 

Balogh Edith 

címzetes főjegyző 

A tájékoztatót készítette: 

Sávai Andrásné 

főmunkatárs 


